### Beslutning

Anbefales.

Jørgen Karlsen (Frit Borgerligt Fællesskab) tager forbehold.

### Sagsfremstilling

## Resume og sagens baggrund

Vestsjællands Veterantog ansøger Kalundborg Kommune om at udarbejde en støtteskrivelse til projektet "Store Fuglede veteranbane og natursti". Projektet omfatter genetablering af veteranbanen mellem Gørlev og Store Fuglede samt flytning af den eksisterende natursti. Formålet er at skabe en ny turistattraktion og kulturarvsformidling i [adresse].

## Indstillinger

Direktøren indstiller, at godkende støtteskrivelsen til projektet "Store Fuglede veteranbane og natursti".

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund:* Vestsjællands Veterantog ønsker at genetablere veteranbanen mellem Gørlev og Store Fuglede og flytte den eksisterende Værslevsti som er etableret på det tidligere jernbanetracé. Projektet vil skabe en ny turistattraktion, der kombinerer kulturarv og naturoplevelser.

*Projektbeskrivelse:* [adresse] vil formidle historien om togrejser i begyndelsen af 1900-tallet, mens naturstien vil være til glæde for gående, cyklende og ridende. Projektet omfatter også etablering af rastepladser og broer.

 *[adresse] bidrag:* Kalundborg Kommune ejer de gamle banearealer, herunder Minna Christiansen, som skal flyttes for at give plads til veteranbanen. Kommunen anmodes om at støtte projektet ved at stille disse arealer til rådighed. Yderligere er der beskrevet en udviklingsmulighed ved at etablere en trampesti fra et nyt "trinbræt" til [adresse].
Denne sti er ikke en del af projektet og skal i givet fald finansieres og drives af Kalundborg Kommune. Administrationen anbefaler, at udviklingen af en trampesti undersøges når ansøger har fuld finansiering af hoved projektet.

*Økonomi:* Vestsjællands Veterantog anslår at projektet koster ca. 40 mio. kr. og skal finansieres af fonds- og EU-midler. Vestsjællands Veterantog bidrager med materialer og frivilligt arbejde.

*Begrundelse for indstilling:* Projektet vil styrke turismen og kulturarvsformidlingen i [adresse]. Det har bred opbakning fra lokale foreninger og Trafikstyrelsen.

Administrationen bemærker, at det er forudsætning at Værslev-stiforbindelsen opretholdes som rekreativ sti. Det er også indeholdt i projektbeskrivelsen at der etableres en erstatning for stien parallelt med jernbanen.
Desuden er der med et støttetilsagn ikke er indeholdt evt. myndighedsmæssige godkendelser. Når der forelægger et konkret projekt efter projektet, er finansieret af fx fonde, skal der gennemføres en konkret myndighedsbehandling.

## Økonomiske konsekvenser

Ingen direkte økonomiske forpligtelser for Kalundborg Kommune. Projektet forudsættes finansieret af eksterne midler.